Himantornito

La Sangpieda himantornito aŭ Nkulengua ralo (Himantornis haematopus), estas specio de birdoj en la familio Rallidae. Ĝi apartenas al la monotipa genro Himantornis."ITIS Report: Himantornis". Integrated Taxonomic Information System. Alirita la 14an de Septembro 2014. 

Tiu aparta ralo estis konsiderata membro de distingebla subfamilio Himantornithinae (Himantornitenoj). Tio estis bazita sur la kompreno ke temas pri speco de "vivanta fosilio", ĉar ĝi similas al aliaj Gruiformes anstataŭ al aliaj raloj laŭ pluraj trajtoj. Sed ŝajne la supozitaj pleziomorfoj estas fakte atavismo aŭ alivorte re-evoluitaj trajtoj reagaj al ties afrika pluvarbara habitato. 

Iliaj plej proksimaj vivantaj parencoj ŝajne estas la aziaj genroj Amaurornis, Gallicrex, Megacrex, kaj la disvastigita afrika Aenigmatolimnas, dum Megacrex kaj Himantornis reprezentus antikvajn kaj ekologie tre similajn stirpojn en la ekstremaj pintoj de la grupa distribuado.Garcia-R et al. (2014): "Deep global evolutionary radiation in birds: Diversification and trait evolution in the cosmopolitan bird family Rallidae" Tamen posta genetika studo trovis, ke ĝi estis baza al la radiado kiu enhavis la genrojn Porzana, Tribonyx, Gallinula kaj Fulica.

Ĝi troviĝas en Angolo, Kameruno, Centrafrika Respubliko, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Ganao, Gvineo, Liberio, Niĝerio, Sieraleono, Togo, kaj Ugando.BirdLife International (2020). "Himantornis haematopus". IUCN Red List of Threatened Species. 2020: e.T22692256A181597957. doi:10.2305/IUCN.UK.2020-3.RLTS.T22692256A181597957.en. Alirita la 12an de Novembro 2021. 

eta|maldekstre|240ra|La samaj kvar birdoj de la tabelfoto el kiuj tri montras la vivruĝajn krurojn.
Ĝi estas notinde malfacile laŭvide observebla specio, kiu preferas kaŝiĝi, sed ĝi havas laŭtan kaj distingan alvokon ofte faritan laŭ paroj. Temas pri helbrunaj birdoj kun malhelbrunaj marketoj; mentono kaj gorĝo estas iom pli blankeca kaj la malsupra ventro tute blanka. Estas ruĝaj la irisoj kaj ĉefe tre ruĝaj la kruroj, kio pravigas la latinlingvan specian epiteton haematopus, el du greklingvaj radikoj signifantaj respektive sangon kaj piedon, kio siavice pravigas la komunlingvan nomon "sangpieda". La beko estas grizeca kun flavverdeca bazo en la malsupra makzelo.

Referencoj

Kategorio:Raledoj